钦定古今图书集成/历象汇编/岁功典/第107卷 > 《隋书》 > 天文志
## 钦定古今图书集成/历象汇编/岁功典/第107卷 > 《隋书》 > 天文志

昔黄帝创观漏水，制器取则，以分昼夜，其后因以命
官。《周礼》挈壶氏“总以百刻，分于昼夜。”漏刻皆随气增
损，冬夏二至之间，昼夜长短，凡差二十刻。每差一刻
为一箭，冬至互起其首，凡有四十一箭。昼有朝、有禺、
有中、有晡、有夕；夜有甲、乙、丙、丁、戊，昏旦有星中，每箭
各有其数，皆所以分时代守，更其作役。